ভাইৰাছৰ সংক্ৰমণ হোৱা লোক লক্ষণবিহীন হয় বা জ্বৰ, কাহ, ভাগৰ লগা আৰু উশাহ চুটি হোৱা আদি লক্ষণেৰে ইন্‌ফ্লুৱেঞ্জাৰ দৰে ৰোগত ভোগে। উশাহ লোৱা কষ্ট, অনবৰতে বুকুৰ বিষ বা চাপ, দ্বিধা, খোজ কঢ়াত অসুবিধা আৰু মুখ বা উঁঠ নীলা পৰা জৰুৰীকালীন লক্ষণ আৰু তেতিয়া ততালিকে চিকিৎসকৰ সহায় ল'ব লাগে। হাঁচি, নাকৰ পানী ওলোৱা আৰু ডিঙিৰ বিষ কমকৈ হোৱা লক্ষণ। কোনো কোনো ৰোগীৰ হয় বমিৰ ভাৱ, বমি আৰু পেটচলাও হয়। চীনত কেইজনমান ৰোগীৰ প্ৰথমে মাত্ৰ বুকুৰ বিষ আৰু বুকুৰ ঢপঢপনি হৈছিল। আন কোনো লক্ষণ নথকা ৰোগীৰ ঘ্ৰাণশক্তি (Anosmia) আৰু সোৱাদ শক্তি সলনি হোৱা (Dysgeusia) লক্ষণ প্ৰায়েই থাকে। কোনো কোনো ৰোগীৰ নিউম'নিয়া, একাধিক অংগ বিকল হৈ মৃত্যুমুখত পৰে। তীব্ৰ লক্ষণ হোৱা ৰোগীৰ লক্ষণ ওলোৱাৰ পৰা কৃত্ৰিম শ্বসন প্ৰয়োজন হোৱালৈকে সাধাৰণতে ৮ দিন লাগে।

আন সংক্ৰমণৰ দৰে ইয়াতো ভাইৰাছৰ দ্বাৰা সংক্ৰমিত হোৱাৰে পৰা লক্ষণ ওলোৱালৈকে কিছু সময় লাগে। এই সময়ছোৱাক উপ্তিকাল (incubation period) বোলে। COVID-19 ৰোগত উপ্তিকাল সাধাৰণতে পাঁচৰ পৰা ছয় দিন কিন্তু দুইৰ পৰা চৈধ্য দিবলৈকে হ'ব পাৰে। ৯৭.৫% লক্ষণ ওলোৱা ৰোগীৰ সংক্ৰমণৰ ১১.৫ দিনৰ ভিতৰত লক্ষণ ওলায়।

তথ্য-প্ৰযুক্তি
চিহ্ন আৰু লক্ষণসমূহ
পৰিভাষা
ব্যক্তিগত প্ৰতিৰক্ষণ সঁজুলি